ધનખડ ખાપના પ્રમુખ ઓમપ્રકાશ ધનખડે જણાવ્યું કે હિન્દુ વિવાહ અનિધિયમમાં ફેરફારથી કન્યા ભ્રૂણ હત્યા તેમજ ઑનર કિલિંગ જેવા કેસો ઉપર નિયંત્રણ આવશે. તેમણે જણાવ્યું કે આજની યુવા પેઢી કાનૂનની આડ લઈ પથભ્રષ્ટ થઈ રહી છે. ગઠવાલા ખાપના પ્રમુખ બલજીત મલિકે જણાવ્યું કે એક જ ગોત્ર, એક જ ગામ અને આસપાસના ગામોમાં લગ્નને ગેરકાયદે તથા અમાન્ય જાહેર કરવામાં આવે. તેમણે એમ પણ જણાવ્યું કે ખાપોને અકારણ જ બદનામ કરવામાં આવી રહ્યું છે. આજ સુધી કોઈ પણ ખાપ પંચાયતે ઑનર કિલિંગ નથી કરાવી. ખાપ તો આ પ્રકારના નિર્ણયનો વિરોધ કરે છે.